ศบค . เสนอ ครม . ผ่อนคลายมาตรการควบคุมสถานการณ์โควิด -19 และขยาย พ.ร.ก. ฉุกเฉิน
การประชุมคณะรัฐมนตรีวันนี้ 23 กุมภาพันธ์ 2564  พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยวาระที่น่าสนใจ คือ จะมีการเสนอขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักร หรือ พ.ร.ก.ฉุกเฉิน ออกไปถึงวันที่ 31 มีนาคม 2564 รวมถึงศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค.จะเสนอการผ่อนคลายมาตรการควบคุมสถ่านการณ์โรคโควิด-19 โดยปรับระดับเขตพื้นที่สถานการณ์ทั่วประเทศ คงเหลือพื้นที่ควบคุมสูงสุดและเข้มงวด หรือพื้นที่สีแดงเข้ม เพียงจังหวัดเดียว คือ จังหวัดสมุทรสาคร พื้นที่ควบคุม พื้นที่สีส้มมี 8 จังหวัด พื้นที่เฝ้าระวังสูง พื้นที่สีเหลือง มี 14 จังหวัด และเพิ่มพื้นที่เฝ้าระวัง พื้นที่สีเขียว เป็น 54 จังหวัด นอกจากเสนอมาตรการผ่อนคลายกิจการและกิจกรรม โดยให้เกือบทั่วประเทศ สามารถเปิดร้านอาหาร/สถานบันเทิง และอนุญาตให้ดื่มสุรา-แสดงดนตรีสดในร้านได้ แต่งดเต้นรำ ซึ่งจะกำหนดเวลาปิดตามระดับพื้นที่ทั้งนี้คาดว่า ที่ประชุม ครม.จะติดจามการติดเชื้อโควิด-19 เป็นกลุ่มก้อนที่จังหวัดปทุมธานี เพิ่อกำหนดมาตรการที่เหมาะสมต่อไป ตลอดจนรับทราบแผนการกระจายวัคซีนโควิด-19 ภายหลังไทยจะได้รับวัคซีนจากซิโนแวค ล็อตแรก 2 แสนโดส ในวันพรุ่งนี้ 24 กุมภาพันธ์ 2564